Suresh 119 Views shikhar dhawan
Shikhar Dhawan
శ్రీలంకతో ఆదివారం జరుగనున్న చివరి వన్డేకి భారత ఓపెనర్‌ శిఖర్‌ధావన్‌ దూరం కానున్నారు. ధావన్‌ తల్లి
ఆరోగ్య పరిస్థితి ఆందోళనకరంగా ఉండటంతో శ్రీలంక నుంచి ఆయన భారత్‌కి పయనమైనట్లు సమాచారం.
ఇటీవల టెస్టులతో పాటు వన్డేల్లోనూ పరుగుల వరద పారించిన ధావన్‌, ప్రస్తుతం జట్టులో సుస్థిర స్థానం
సంపాదించుకున్నారు. ఈ చివరి వన్డే అనంతరం భారత్‌ బుధవారం ఏకైక టీ20 మ్యాచ్‌ కూడా లంకతో
ఆడనుంది. ధావన్‌ స్థానంలో అజింక్య రహానె తుది జట్టులోకి వచ్చే అవకాశం ఉంది. అయితే, అతను
ఓపెనర్‌గా వస్తాడా? లేదా మిడిల్‌ ఆర్డర్‌లో సారథి కోహ్లీ అవకాశమిస్తాడో చూడాలి. ఎందుకంటే ఈ సరీస్‌
ముందు వరకు ఓపెనర్‌గా ఉన్న కేఎల్‌ రాహుల్‌ గత నాలుగు వన్డేల్లోనూ మిలార్డర్‌లో బ్యాటింగ్‌ చేశారు. కానీ
ఒకటి కూడా చెప్పుకోదగ్గ ఇన్నింగ్స్‌ ఆడలేకపోవడంతో ఐదో వన్డేలో ధావన్‌ స్థానంలో రాహుల్‌ మళ్లీ ఓపెనర్‌గా
వచ్చే అవకాశాలు ఉన్నాయని సమాచారం. రహనే అవకాశం దక్కకపోతే కేదార్‌ జాదవ్‌ తుది జట్టులోకి రావచ్చు.